ตลท.ปล่อยผีหุ้นติด SP เคาะ 16 รายชื่อเข้าเกณฑ์ปลดล็อกซื้อขายชั่วคราว IFEC ติดโผ
ตลท.ปล่อยผีหุ้นติด SP เคาะ 16 รายชื่อเข้าเกณฑ์ปลดล็อกซื้อขายชั่วคราว IFEC-EARTH ติดโผ เริ่ม 1 ก.ค.นี้
ตลท.ปล่อยผีหุ้นติด SP เคาะ 16 รายชื่อเข้าเกณฑ์ปลดล็อกซื้อขายชั่วคราว IFEC-EARTH ติดโผ เริ่มทันที่ 1 ก.ค.นี้
20 มิ.ย. 2562

ตลาดหลักทรัพย์แห่งประเทศไทย (ตลท.) ได้ประกาศรายชื่อหลักทรัพย์จะเปิดให้ซื้อขายเป็นการชั่วคราว ระหว่างวันที่ 1-31 กรกฎาคม 2562 จำนวน 16 บริษัท ดังนี้ A5 BLISS BUI CHUO EARTH GSTEL IFEC KC KTECH NBC NMG POLAR PRO STHAI TSF และ WR
โดยหลักทรัพย์ดังกล่าวเป็นหลักทรัพย์ที่ถูกหยุดพักการซื้อขายโดยขึ้น (Suspension – SP) ต่อเนื่องมานานเกิดนกว่า 3 เดือนแล้ว และยังไม่เคยได้รับอนุญาตให้มีการเปิดซื้อขายหลักทรัพย์ของบริษัทนับตั้งแต่ถูกขึ้นเครื่องหมาย SP ทั้งนี้ตลาดหลักทรัพย์จะเปิดให้ซื้อขายหลักทรัพย์ของบริษัทจดทะเบียนข้างต้นระหว่างวันที่  1 – 31 กรกฎาคม 2562 ภายใต้หลักเกณฑ์และเงื่อนไขดังนี้
1.ผู้ลงทุนต้องซื้อหลักทรัพย์ด้วยบัญชี Cash Balance กล่าวคือ ผู้ซื้อต้องชำระเงินทั้งจำนวนก่อนการซื้อหลักทรัพย์
2.ตลาดหลักทรัพย์จะขึ้นเครื่องหมาย NC กำกับตลอดระยะเวลาที่ให้มีการซื้อขาย เพื่อเตือนผู้ลงทุนให้ใช้ความระมัดระวังในการซื้อขายหลักทรัพย์
3.ตลาดหลักทรัพย์จะไม่กำหนดราคาซื้อขายสูงสุดและต่ำสุดของหลักทรัพย์ดังกล่าวในวันแรกที่มีการซื้อขาย คือวันที่ 1 กรกฎาคม 2562 เพื่อให้ราคาหลักทรัพย์เป็นไปตามสภาพความเป็นจริงเนื่องจากไม่มีการซื้อขายหลักทรัพย์ดังกล่าวมานานแล้ว
4.ตลาดหลักทรัพย์จะไม่นำหลักทรัพย์มารวมในการคำนวณดัชนีราคาหุ้นตลาดหลักทรัพย์ (SET Index) หรือดัชนีราคาหุ้นตลาดหลักทรัพย์ เอ็ม เอ ไอ (mai Index)
ทั้งนี้ เมื่อครบระยะเวลาดังกล่าว (คือ ตั้งแต่วันที่ 1 สิงหาคม 2562 เป็นต้นไป) ตลาดหลักทรัพย์ฯ จะหยุดพักการซื้อขายหลักทรัพย์ของบริษัทจดทะเบียนกลุ่มนี้ โดยขึ้นเครื่องหมาย SP จนกว่าบริษัทจดทะเบียนนั้นจะแก้ไขให้มีคุณสมบัติครบถ้วนที่จะกลับมาซื้อขายได้ตามปกติ หรือหากไม่สามารถดำเนินการแก้ไขได้ภายในเวลาที่กำหนด ตลาดหลักทรัพย์ฯ อาจจะพิจารณาการเพิกถอนหลักทรัพย์ของบริษัทจดทะเบียนนั้นจากตลาดหลักทรัพย์ฯ ต่อไป
อย่างไรก็ดี เนื่องจากบริษัทจดทะเบียนกลุ่มนี้เป็นบริษัทที่ถูกหยุดพักการซื้อขายหลักทรัพย์ โดยขึ้นเครื่องหมาย SP มานาน ดังนั้น ก่อนการตัดสินใจซื้อขายหลักทรัพย์ ขอให้ผู้ลงทุนโปรดศึกษาข้อมูลของบริษัทโดยละเอียด เช่น ฐานะการเงิน ผลการดำเนินงาน ความเห็นผู้สอบบัญชี ผู้ถือหุ้นรายใหญ่ คณะกรรมการ ข่าวย้อนหลัง เป็นต้น ตลอดจนความเสี่ยงและปัจจัยอื่นๆ ที่เกี่ยวข้องด้วย